ఠాకూర్ రాంవీర్ సింగ్

ఠాకూర్ రాంవీర్ సింగ్  ఉత్తర ప్రదేశ్ రాష్ట్రానికి చెందిన రాజకీయ నాయకుడు. ఆయన  2024లో కుందర్కి నియోజకవర్గానికి జరిగిన ఉప ఎన్నికలలో ఎమ్మెల్యేగా ఎన్నికయ్యాడు.

రాజకీయ జీవితం
ఠాకూర్ రాంవీర్ సింగ్  1993లో భారతీయ జనతా పార్టీలో చేరి పార్టీలో వివిధ హోదాల్లో పని చేసి 1999లో మొరాదాబాద్ జిల్లాకు భారతీయ కిసాన్ సంఘ్‌కు కార్యదర్శిగా నియమితుడయ్యాడు. ఆయన 2007, 2012, 2017 ఉత్తర ప్రదేశ్ శాసనసభ ఎన్నికలలో కుందర్కి శాసనసభ నియోజకవర్గం నుండి బీజేపీ అభ్యర్థిగా పోటీ చేసి ఓడిపోయాడు. ఠాకూర్ రాంవీర్ సింగ్ 2022 ఉత్తర ప్రదేశ్ శాసనసభ ఎన్నికలలో పోటీ చేయకుండా, 2024లో కుందర్కి నియోజకవర్గానికి జరిగిన ఉప ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి సమాజ్ వాదీ పార్టీ అభ్యర్థి హాజీ మహ్మద్ రిజ్వాన్‌పై 1,44,791 ఓట్ల భారీ మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు.
మూలాలు 

వర్గం:ఉత్తర ప్రదేశ్ శాసనసభ సభ్యులు
వర్గం:ఉత్తర ప్రదేశ్ రాజకీయ నాయకులు
వర్గం:ఉత్తర ప్రదేశ్ వ్యక్తులు